**Výzva na predkladanie ponúk**

spracovaná v zmysle § 117 Zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len Zákon)

##### 1. Identifikácia osoby podľa § 8 Zákona

Názov: ***Rímskokatolícka cirkev, Biskupstvo Nitra***

Sídlo: Námestie Jána Pavla II. č. 7, 950 50 Nitra

P.O.Box 46/A

IČO: 35 593 008

Štatutárny zástupca: Mons. Viliam Judák – diecézny biskup

Kontaktná osoba: Mgr. Ing. Martin Štofko – diecézny ekonóm

Telefón: 037/7721747

Mobil: 0903 253701

Fax: 037/7721749

E-mail: [stofko2@gmail.com](mailto:stofko2@gmail.com)

IBAN: SK93 0200 0000 3500 0014 5162

SK19 0200 0000 0032 6108 9553 - projektový účet určený pre EHP

VUB, a.s.

*(ďalej len obstarávateľská organizácia)*

***Osoba poverená administráciou obstarávacieho procesu:***

*Ing. Mgr. Jozef Balkó*

*Mobil: 0903 218403,E-mail: jozef.balko@pkfsk.sk*

**2. Preambula**

Obstarávateľská organizácia sa uchádza o nenávratný finančný príspevok z Finančného mechanizmu EHP (Eeagrants),s ktorým Úrad vlády Slovenskej republiky vo funkcii správcu programu uzatvorili projektovú zmluvu. Vzhľadom na pomer nenávratného finančného príspevku z celkovej hodnoty zákazky (85%) pochádzajúcej z verejných zdrojov a so zreteľom na predpokladanú hodnotu zákazky (21.229,83 Eur bez DPH) obstarávateľská organizácia pri zadávaní tejto zákazky postupuje v zmysle § 8, ods. 1, písm. c) a následne podľa § 117, ods. 1, 3 a 4 Zákona, resp. podľa ustanovení bodov 7.7.1. a 7.7.2. Príručky pre prijímateľa a projektového partnera pre Finančný mechanizmus EHP a Nórsky finančný mechanizmus - programové obdobie 2009 – 2014 vydanej s platnosťou od 27.07.2016.

**3. Druh zákazky**

Zákazka na uskutočnenie stavebných prác v zmysle § 3 ods. 3 Zákona

**4. Predmet zákazky**

***4.1. Názov predmetu zákazky***

Prezentácia hradbových múrov

***4.2. Stručný opis predmetu zákazky***

Predmet zákazky tvorí rekonštrukcia hradbových múrov na Hradnom kopci v Nitre – na severnom predpolí vstupu do hradu. Rekonštrukčné práce pozostávajú z obnovy a doplnenia hradobného múru, jeho domurovaní, špárovaní a zakonzervovaní. V rámci terénnych úprav sa časť hradbového múru odprezentuje v dlažbe (pochôdzna terasa). Okolie hradobného múru sa čiastočne vydláždi a časť vysype drveným materiálom. Časť zákazky pozostáva z výroby kovového zábradlia a brány pre peších.

***4.3.Číselný kód predmetu zákazky pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO):***

Hlavný slovník

Hlavný predmet : 45212354-2 – Stavebné práce na objektoch hradov

**5. Komplexnosť dodávky**

Uchádzač musí predložiť ponukuna celý predmet zákazky.

**6. Predpokladaná hodnota zákazky, zdroj finančných prostriedkov a platobné podmienky**

***6.1. Predpokladaná hodnota zákazky***

Predpokladaná hodnota zákazky bola stanovená v sume 21.229,83 Eur bez DPH

***6.2. Zdroj finančných prostriedkov***

Obstarávateľská organizácia chce zákazku financovať z

6.2.1. Finančného mechanizmu Európskeho hospodárskeho priestoru - EHP (Eeagrants) a  štátneho rozpočtu SR v pomere 85 % a

6.2.2. z vlastných zdrojov verejného obstarávateľa (spoluúčasť) v pomere 15%.

***6.3. Platobné podmienky***

Viď návrh Zmluvy o dielo – tvorí Prílohu č. 2 tejto Výzvy.

**7. Výsledok postupu verejného obstarávania a typ zmluvy**

Výsledkom zadávania zákazky s nízkou hodnotou bude Zmluva o dielo uzatvorená medzi obstarávateľskou organizáciou a úspešným uchádzačom. Návrh Zmluvy o dielo tvorí prílohu č. 2 tejto Výzvy.

**8.Miesto a termín dodania predmetu zákazky**

***8.1. Miesto výkonu stavebných prác***

Hradný kopec v Nitre – na severnom predpolí vstupu do hradu v katastrálnom území Mesta Nitry na parc. č. 32/1 a 33.

***8.2. Termín zahájenia a ukončeniastavebných prác***

Od dátumu odovzdania staveniska do **29.04.2017!**

**9. Obhliadka staveniska**

Obhliadka staveniska je možná v lehote na predkladanie ponúk v termíne dohodnutom s kontaktnou osobou - Mgr. Ing. Martinom Štofkom – diecéznym ekonómom – kontakty viď článok „ 1“ tejto Výzvy.

**10. Podrobné vymedzenie predmetu zákazky**

10.1. Podrobné vymedzenie predmetu zákazky je uvedené v príslušných prílohách k tejto Výzve, a to:

* Príloha č. 3: Sprievodná správa
* Príloha č. 4: Výkresová časť - 9 súborov PDF
* Príloha č. 5: Výpis materiálu
* Príloha č. 6: Výkaz – výmer (zadanie) nevyplnený

10.2. Ak sa v tejto Výzve vrátane jeho príloh uvádza odkaz na konkrétneho výrobcu, výrobný postup, značku, patent alebo typ, umožňuje sa uchádzačom predloženie ponuky s ekvivalentným riešením. Ekvivalentné riešenie musí disponovať minimálne takými technickými, obsahovými a ostatnými parametrami resp. vlastnosťami, ktoré boli osobou podľa § 8 Zákona požadované a ktoré nezníži požadovanú kvalitatívnu úroveň prác a zabudovaných výrobkov - tovarov v žiadnom ohľade.

**11. Záruky**

Zmluvná záruka – 24 mesiacov od odovzdania diela

**12. Obsah cenových ponúk**

Cenové ponuky musia obsahovať:

12.1. Identifikačné údaje uchádzača: obchodný názov; adresa sídla uchádzača alebo miesto podnikania; meno, priezvisko a funkcia štatutárneho zástupcu (štatutárnych zástupcov) uchádzača; IČO; DIČ; IČ DPH; bankové spojenie (názov, adresa a sídlo peňažného ústavu/banky); číslo bankového účtu (IBAN); kontaktné telefónne číslo; email.

12.2. List s uvedením obsahu ponuky, v ktorom bude uvedený zoznam predložených dokladov a dokumentov (súpis dokumentov) podpísaný uchádzačom alebo osobou oprávnenou konať za uchádzača

12.3. Doklady preukazujúce splnenie podmienok účasti uchádzačov

12.3.1. Osobné postavenie - § 32 Zákona

***§ 32, ods. 2, písm. e) Zákona*** - Uchádzač predloží doklad o oprávnení uskutočňovať stavebné práce (Výpis z OR, Živnostenský list alebo výpis z obdobného registra) vo forme originálu alebo úradne overenej fotokópie. Uchádzač môže preukázať splnenie vyššie uvedenej podmienky účasti podľa § 152 ods.1 Zákona, v zmysle ktorého podnikateľ vo verejnom obstarávaní preukazuje splnenie podmienok účasti vo verejnom obstarávaní podľa § 32 Zákona údajmi a dokladmi, zapísanými v zozname hospodárskych subjektov.

12.3.2. Technická alebo odborná spôsobilosť - § 34 Zákona

***§ 34, ods. 1, písm. b) Zákona*** *-* zoznam stavebných prác uskutočnených za predchádzajúcich päť rokov od vyhlásenia verejného obstarávania (od dátumu zverejnenia tejto Výzvy) s uvedením cien, miest a lehôt uskutočnenia stavebných prác. Zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok. Ak odberateľom

a. bol verejný obstarávateľ alebo obstarávateľ podľa Zákona, dokladom je referencia

b. bola iná osoba ako verejný obstarávateľ alebo obstarávateľ podľa Zákona, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

V zozname uchádzač uvedie:  
 a) názov alebo obchodné meno odberateľa, adresu jeho sídla alebo miesta podnikania,  
 b) názov zákazky

c) celkovú zmluvnú cenu a celkovú skutočnú cenu za realizáciu zákazky  
 d) zmluvný termín a skutočný termín ukončenia zákazky.

K zoznamu priloží potvrdenie o plnení zmluvy v zmysle predloženého zoznamu s uvedením údajov požadovaných v zozname (v zmysle vyššie uvedených odsekov „a“ až„d“) vrátane dátumu, mena, funkcie, tel. kontaktu na oprávnenú osobu odberateľa, jeho vyjadrenie ku kvalite vykonaných prác, podpisu oprávnenej osoby odberateľa a odtlačku pečiatky odberateľa. Zoznam a potvrdenia musia byť predložené v originálnom vyhotoveníalebo vo forme úradne overenej fotokópie. Obstarávateľská organizácia si vyhradzuje právo overiť údaje uvedené v potvrdeniach o plnení zmluvy.

Obstarávateľská organizácia požaduje ***min. 2 uspokojivé (pozitívne) referencie*** za realizáciu stavieb rovnakého alebo podobného charakteru, ako je predmet zákazky v stanovenom období s investičným nákladom vyšším, ako 21.200,00 EUR bez DPH na jednu zákazku. Obstarávateľská organizácia za realizáciu stavieb rovnakého alebo podobného charakteru bude považovať stavebné alebo rekonštrukčné práce na objektoch historických pamiatok alebo pamätníkov, na nehnuteľnostiach vyhlásených za národnú kultúrnu pamiatku alebo na objektoch palácov, kaštieľov alebo hradov.

Uchádzač v zmysle bodu 7.7.1. Príručky pre prijímateľa a projektového partnera pre Finančný mechanizmus EHP a Nórsky finančný mechanizmus - programové obdobie 2009 – 2014 vydanej s platnosťou od 27.07.2016 predloží aj *účtovné doklady (faktúry, preberacie protokoly stavieb)* preukazujúce zrealizovanie vyššie uvedených zákaziek.

12.4. Vyplnený Návrh na plnenie kritéria na vyhodnotenie ponúk, ktorý tvorí prílohu č. 1 tejto Výzvy podpísaný uchádzačom alebo osobou oprávnenou konať za uchádzača.

12.5. Návrh Zmluvy o dielo v jednom origináli spracovaný v zmysle tejto Výzvy. Citovaný dokument musí byť podpísaný uchádzačom alebo osobou oprávnenou konať za uchádzača.

**K Návrhu zmluvy o dielo žiadame predložiť vyplnené výkazy – výmer k jednotlivým častiam zákazky v zmysle predloženej štruktúry v prílohách č. 5 a č. 7 tejto Výzvy !!!**

**13. Spôsob určenia ceny**

13.1. Celková zmluvná cena za realizáciu predmetu zákazky v Zmluve o dielo a v Návrhu na plnenie kritéria na vyhodnotenie ponúk musí byť stanovená ako celková cena obsahujúca všetky nákladové položky v zmysle textovej a výkresovej časti uvedené v prílohových častiach tejto Výzvy, a to v nasledujúcej štruktúre:

13.1.1. Celková zmluvná cena za realizáciu predmetu zákazky spolu v Eur bez DPH

13.1.2. DPH v % a v EUR

13.1.3. Celková zmluvná cena za realizáciu predmetu zákazky spolu v EUR s DPH

13.1.4. Celková zmluvná cena za realizáciu predmetu zákazkyspolu v EUR s DPH slovom

13.2. Cena za realizáciu predmetu zákazky musí byť stanovená podľa zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách.

13.3. V rozpočtovom hárku výkaz - výmer v zmysle predloženej štruktúry uchádzač ku každej oceňovanej položke k počtu merných jednotiek uvedie jednotkové ceny a celkové ceny za jednotlivé položky vyjadrené v Eur bez DPH. Navrhovaná celková zmluvná cena za realizáciu predmetu zákazky je daná súčtom všetkých medzisúčtov/súčinov jednotkových cien a merných jednotiek uvedených v zozname položiek nachádzajúcich sa v rozpočtovom hárku výkaz - výmer.

13.4. Všetky cenové položky (medzisúčty a celková zmluvná cena) v  Zmluve o dielo, v Návrhu na plnenie kritéria na vyhodnotenie ponúk a aj v rozpočtovom hárku výkaz – výmer budú uvedené v EUR zaokrúhlené matematicky na dve desatinné čísla.

**14. Spôsob hodnotenia cenových ponúk**

Cenové ponuky predložené uchádzačmi sa budú hodnotiť nasledovne:

14.1. V prvej fáze na základe predložených dokladov obstarávateľská organizácia vyhodnotí jednotlivé ponuky z hľadiska splnenia podmienok účasti uchádzačov. Obstarávateľská organizácia v procese vyhodnotenie podmienok účasti uchádzačov bude postupovať primerane v zmysle § 40 Zákona.

14.2. V druhej fáze sa predložené ponuky vyhodnotia z hľadiska splnenia požiadaviek verejného obstarávateľa na predmet zákazky a vylúčia sa ponuky, ktoré nie sú úplné, ktoré nezodpovedajú špecifikáciám stanovených verejným obstarávateľom v tejto Výzve alebo z ktorých nie je možné posúdiť súlad všetkých parametrov a špecifikácií uvedených v textovej a výkresovej časti tejto Výzvy. Obstarávateľská organizácia v procese vyhodnotenie ponúk bude postupovať primerane v zmysle § 53 Zákona.

14.3. V tretej fáze sa vyhodnotia cenové ponuky uchádzačov, ktoré neboli vylúčené. Kritériom na vyhodnotenie cenových ponúk bude najnižšia celková zmluvná cena za realizáciu predmetu zákazky vyjadrená v EUR bez DPH zaokrúhlená matematicky na 2 desatinné miesta. Úspešným sa stane uchádzač, ktorý navrhne najnižšiu celkovú zmluvnú cenu za realizáciu predmetu zákazky.

**15. Lehota a spôsob predloženia cenových ponúk**

15.1. Cenové ponuky musia byť doručené na kontaktnú adresu obstarávateľskej organizácie najneskôr do 17.3.2017 do 10:00 hod.

15.2. Uchádzač vloží svoju ponuku do samostatného, nepriehľadného obálky/obalu. Obal musí byť uzatvorený, prípadne zapečatený/zabezpečený proti nežiaducemu otvoreniu a musí obsahovať nasledovné údaje:

15.2.1. adresu obstarávateľskej organizácie uvedenú v bode „1“ tejto Výzvy,

15.2.2. adresu uchádzača (názov alebo obchodné meno a adresa sídla alebo miesta podnikania),

15.2.3. Označenie “Súťaž - neotvárať ”,

15.2.4. Označenie heslom zadávania zákazky s nízkou hodnotou “ PRÁCE – HRADBOVÉ MÚRY".

**16. Otváranie ponúk**

16.1. Otváranie obálok s ponukami sa uskutoční dňa **17.3.2017 o 14.00 hod.** na adrese:

***Rímskokatolícka cirkev, Biskupstvo Nitra, Námestie Jána Pavla II. č. 7, 950 50 Nitra***

16.2. Účasť na otváraní obálok s ponukami sa umožní všetkým uchádzačom, ktorí predložili ponuku v lehote na predkladanie ponúk. Uchádzač na otváraní obálok môže byť zastúpený oprávnenou osobou - uchádzačom splnomocneným zástupcom. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní obálok s ponukami preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

**17. Podpis Zmluvy o dielo**

17.1.Verejný obstarávateľ po vyhodnotení cenových ponúk s úspešným uchádzačom podpíše Zmluvu o dielo bezodkladne po schválení príslušným kontrolným orgánom. Schválenie znenia Zmluvy o dielo je zároveň podmienkou nadobudnutia jej platnosti a účinnosti.

17.2. Podmienkou podpisu Zmluvy o dielo bude zápis úspešného uchádzača do Registra partnerov verejného sektora, ktorého správcom a prevádzkovateľom je Ministerstvo spravodlivosti SR.

V Nitre dňa 02.03.2017

Mgr. Ing. Martin Štofko Ing. Mgr. Jozef Balkó

diecézny ekonóm odborne spôsobilá osoba pre VO

vr. vr.

Prílohy:

Príloha č. 1: Návrh na plnenie kritérií na vyhodnotenie ponúk

Príloha č. 2: Návrh Zmluvy o dielo

Príloha č. 3: Sprievodná správa

Príloha č. 4: Výkresová časť - 9 súborov PDF

Príloha č. 5: Výpis materiálu

Príloha č. 6: Výkaz – výmer (zadanie) nevyplnený

Príloha č. 1 k Výzve na predkladanie ponúk

**NÁVRH NA PLNENIE KRITÉRIÍ NA VYHODNOTENIE PONÚK**

Verejný obstarávateľ: **Rímskokatolícka cirkev Biskupstvo Nitra**

Sídlo organizácie: Námestie Jána Pavla II. č. 7, 950 50 Nitra

IČO: 35 593 008

Štatutárny zástupca: MONS. Viliam Judák – diecézny biskup

Zastúpená: Mgr. Ing. Martin Štofko – diecézny ekonóm - na základe plnej moci

Názov zákazky: Prezentácia hradbových múrov

Obchodné meno uchádzača:

Adresa sídla :

IČO:

DIČ:

Štatutárny zástupca :

|  |  |
| --- | --- |
| Celková zmluvná cena za realizáciu predmetu zákazky na základe rozpočtového hárku Výkaz - výmer v Eur bez DPH\* |  |
| DPH 20 % v Eur |  |
| Celková zmluvná cena za realizáciu predmetu zákazky spolu v EUR vrátane DPH |  |
| Celková zmluvná cena za realizáciu predmetu zákazkyspolu v EUR vrátane DPH slovom: | |

Všetky hodnoty zaokrúhliť na hodnoty s dvoma desatinnými číslami.

\* Kritérium na vyhodnotenie ponúk

V .................................. dňa ............................

.................................................................

pečiatka a podpis uchádzača

Príloha č. 2 k Výzve na predkladanie ponúk

***Zmluva o dielo***

**č. zmluvy u objednávateľa: .......................**

**č. zmluvy u zhotoviteľa: ............................**

uzavretá v súlade so znením § 536 a nasl. zákona č. 513/1991 Zb. Obchodného zákonníka v znení neskorších predpisov a § 3 ods. 3 a 5, resp. § 5 ods. 4Zákonač.343/2015 Z.z. o verejnom obstarávaní a o zmene a doplnení niektorých zákonov (ďalej len „zmluva“)

**I. Zmluvné strany**

**Objednávateľ: Rímskokatolícka cirkev Biskupstvo Nitra**

IČO: 35593008

DIČ: 2021114722

Adresa: Nám. Jána Pavla II. č.7, 950 50 Nitra, Slovenská republika

Bankové spojenie: VUB, a.s.

IBAN: SK93 0200 0000 3500 0014 5162

SK19 0200 0000 0032 6108 9553 - projektový účet určený pre EHP

Štatutárny zástupca: Mgr. Ing. Martin Štofko – na základe plnej moci

Kontaktná osoba: Mgr. Ing. Martin Štofko

Telefón: 037/772 17 24

E-mail: stofko2@gmail.com

Osoby oprávnené rokovať

vo veciach zmluvných: Mgr. Ing. Martin Štofko

vo veciach technických: Ing. Patricia Hlobenová

a

**Zhotoviteľ:**

Adresa/Sídlo:

IČO:

DIČ:

Zapísaný v:

Bankové spojenie:

Č. účtu:

Štatutárny zástupca:

Kontaktná osoba:

Telefón:

Email:

Objednávateľ a zhotoviteľ ďalej spoločne aj ako "zmluvné strany" alebo na označenie ktorejkoľvek z nich aj len ako "zmluvná strana"

**II. Preambula**

2.1. Táto zmluva sa uzatvára v rámci projektu s názvom: „Zlepšenie turistickej infraštruktúry sprístupnenia národnej kultúrnej pamiatky – Nitra hrad – vrátane obnovy jeho častí“ financovaného z Finančného mechanizmu EHP 2009-2014 (ďalej len „FM EHP“) a štátneho rozpočtu v rámci Výzvy s kódom CLT02, programová oblasť „Ochrana a revitalizácia kultúrneho a prírodného dedičstva a Podpora rozmanitosti v kultúre a umení v rámci európskeho kultúrneho dedičstva“.

2.2 Objednávateľ na obstaranie predmetu tejto zmluvy použil postup zadávania zákaziek s nízkymi hodnotami podľa § 117 Zákona č. 343/20156 Z.z. o verejnom obstarávaní a o zmene a doplnení niektorých zákonov (ďalej "zákon o verejnom obstarávaní"), ktorého víťazom sa stal zhotoviteľ.

**III. Predmet zmluvy**

1. Predmetom tejto zmluvy je záväzok zhotoviteľa zhotoviť dielo na základe ponuky predloženej do verejného obstarávania. Jedná sa o rekonštrukčné práce uskutočňované na hradbových múroch na Hradnom kopci v Nitre – na severnom predpolí vstupu do hradu v zmysle príslušnej projektovej dokumentácie a rozpočtového hárku Výkaz - výmer (prílohy č. 3 až 6 k tejto zmluve). Rekonštrukčné práce pozostávajú z obnovy a doplnenia hradobného múru, jeho domurovaní, špárovaní a zakonzervovaní. V rámci terénnych úprav sa časť hradbového múru odprezentuje v dlažbe (pochôdzna terasa). Okolie hradobného múru sa čiastočne vydláždi a časť vysype drveným materiálom. Časť zákazky pozostáva z výroby kovového zábradlia a brány pre peších.
2. Miesto realizácie diela: Hradný kopec v Nitre – na severnom predpolí vstupu do hradu v katastrálnom území Mesta Nitry na parc. č. 32/1 a 33.
3. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
4. Zhotoviteľ sa zaväzuje, že dodá a zhotoví dielo riadne a včas, v rozsahu a za podmienok dojednaných v tejto zmluve, pokiaľ v súlade s touto zmluvou nenastane zmena diela, podľa platných právnych predpisov SR, v požadovaných kvalitatívnych podmienkach a v zmysle platných STN a iných noriem platných na území SR.
5. Dodaním diela sa pre účely tejto zmluvy rozumie dodávka prác, vyrobených konštrukcií a materiálov nutných k riadnemu vykonaniu diela, vykonanie všetkých predpísaných skúšok a revízií, odovzdanie všetkých potrebných certifikátov.

**IV. Čas zhotovenia**

* 1. Zhotoviteľ sa zaväzuje zhotoviť dielo, ukončiť a odovzdať ho v súlade s jeho ponukou najneskôr však do 29. 4. 2017. V uvedenej lehote je povinný protokolárne odovzdať celé dielo, odstrániť všetky prípadné chyby diela a/alebo nedorobky zistené pri odovzdávacom konaní a odovzdať aj všetky potrebné doklady a dokumenty týkajúce sa diela.
  2. Ak zhotoviteľ zhotoví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
  3. Objednávateľ sa zaväzuje, že celé riadne dokončené dielo prevezme a zaplatí za jeho zhotovenie dohodnutú cenu.
  4. Dodržanie lehoty zhotovenia diela zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia podľa tejto zmluvy nie je zhotoviteľ v omeškaní, pokiaľ omeškanie objednávateľa má s omeškaním zhotoviteľa súvis. Po dobu omeškania s poskytnutím spolupôsobenia sa predĺži termín dokončenia prác na diele, pokiaľ to zhotoviteľ písomne oznámi objednávateľovi.

**V. Cena**

* 1. Cena za zhotovenie diela je v súlade s ustanoveniami zákona NR SR č. 18/1996 Z. z. o cenách v znení neskorších predpisov a je vypočítaná ako súčet všetkých položiek uvedených v rozpočtových hárkoch Výkaz – výmer tvoriacich prílohy č. 3 a č. 5 k tejto zmluve ako jej neoddeliteľná súčasť. Zhotoviteľ vyhlasuje, že cena diela vyjadruje obvyklú trhovú cenu, je stanová v súlade so zásadou hospodárnosti, je plne postačujúca na zhotovenie diela podľa požiadaviek objednávateľa určených vo verejnom obstarávaní zohľadnených v tejto zmluve tak, aby bolo dielo realizované úplne a na spokojnosť objednávateľa, bez chýb a nedorobkov.
  2. Cena diela je stanovená ako maximálna, a to nasledovne:

5.2.1. Celková zmluvná cena za realizáciu predmetu zákazky

...................................... Eur bez DPH

5.2.2. Sadzba DPH 20% - výška DPH

...................................... Eur

5.2.3. Celková zmluvná cena za realizáciu predmetu zákazky vrátane DPH

................................ Eur vrátane DPH

5.2.4. Celková zmluvná cena za realizáciu predmetu zákazky vrátane DPH slovom

.............................................................................................................................................

* 1. Zhotoviteľ vyhlasuje, že v cene za zhotovenie diela sú obsiahnuté všetky priame i nepriame náklady potrebné na úplné a kvalitné realizovanie diela podľa tejto zmluvy, najmä na materiál potrebný k uskutočneniu diela, vykonanie potrebných skúšok, dokumentáciu, náklady na poistné a iné prevádzkové činnosti zhotoviteľa, najmä náklady na mzdy, cestovné. Cena diela teda obsahuje všetky priame a nepriame náklady na úplné a kvalitné zhotovenie diela.
  2. Zhotoviteľ vyhlasuje, že na cenu diela nemajú vplyv prípadné zmeny cien energií, vody, pohonných hmôt a ďalších médií, ku ktorým by mohlo prísť v priebehu vykonávania diela.

**VI. Platobné podmienky**

* 1. Objednávateľ je povinný zaplatiť reálne dodané práce a dodávky uskutočnené v súlade s touto zmluvou. Cenu za zhotovenie diela uhradí objednávateľ na základe daňového dokladu – faktúry vystavenej po ukončení a odovzdaní diela.
  2. Fakturácia je možná len na základe zisťovacieho protokolu o skutočne realizovaných prácach a dodávkach. Zisťovací protokol potvrdí stavebný dozor objednávateľa do dvoch pracovných dní od jeho overiteľného doručenia. V prípade, ak so zisťovacím protokolom odborný stavebný dozor objednávateľa nesúhlasí, vráti ho bezodkladne zhotoviteľovi na prepracovanie podľa skutočne zrealizovaných prác a dodávok s lehotou max. 2 kalendárnych dní na prepracovanie, ktorá plynie od vrátenia zisťovacieho protokolu zhotoviteľovi. Opravený zisťovací protokol je povinný odborný dozor objednávateľa odsúhlasiť zhotoviteľovi, ak bol prepracovaný v súlade s požiadavkami odborného dozoru objednávateľa. Lehota splatnosti faktúry je 14 dní od doručenia. Zhotoviteľ vystaví faktúru až po odsúhlasení zisťovacieho protokolu.
  3. Zmluvné strany sa dohodli, že objednávateľ uhradí faktúru nasledovne:
     1. 90 % z dohodnutej zmluvnej ceny diela s DPH.
     2. 10 % z dohodnutej zmluvnej ceny diela s DPH, bude zhotoviteľovi vyplatených až po odstránení všetkých ojedinelých drobných nedorobkov a nedostatkov uvedených v protokole o odovzdaní a prevzatí diela zápisom.
  4. Faktúra musí obsahovať:
* názov diela,
* náležitosti účtovného dokladu podľa zákona č. 431/2002 Z.z.,
* náležitosti daňového dokladu a všetky povinné údaje podľa zák. č. 222/2004 Z.z. o DPH (aj IČO a DIČ, IČ DPH objednávateľa),
* označenie povinnej a oprávnenej osoby, adresa, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu, označenie časti diela za ktorú sa fakturuje, pečiatku a podpis oprávnenej osoby,
* faktúra vystavená zahraničným subjektom musí spĺňať aj všetky náležitosti stanovené legislatívou štátu tohto subjektu a musí jednoznačne uvádzať cenu bez DPH a zodpovedajúcu sumu DPH pri každej sadzbe a tiež musí obsahovať výnimky z platenia DPH, resp. uvedenie prenesenie daňovej povinnosti podľa platnej legislatívy.
  1. K faktúre je zhotoviteľ povinný predložiť:

a) krycí list čerpania,

b) zisťovací protokol,

c) podrobnú špecifikáciu (súpis) vykonaných prác a dodávku zariadení

d) certifikáty použitých materiálov a výrobkov; dokumenty podľa písm. a) až c) aj v elektronickej podobe vo formáte Excel.

6.6 Prípadné naviac práce budú fakturované osobitne a príslušná faktúra bude označená zodpovedajúcim číslom dodatku k tejto zmluve. Pre faktúry, ktoré zhotoviteľ vystaví za účelom uhradenia prác naviac objednávateľom platia ustanovenia upravujúce faktúry vystavené za účelom hradenia ceny diela určenej podľa projektovej dokumentácie rovnako.

6.7 V prípade, ak faktúra bude vyhotovená v inom ako slovenskom jazyku, zhotoviteľ sa zaväzuje takúto faktúru preložiť do slovenského jazyka a spolu s pôvodnou faktúrou predložiť objednávateľovi, pokiaľ sa zmluvné strany nedohodnú inak.

6.8 V prípade, ak faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa ruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

6.9 Objednávateľ uhradí sumu na faktúre bezhotovostným prevodom v lehote splatnosti na účet zhotoviteľa uvedený na faktúre. Pre účely tejto zmluvy sa za deň úhrady považuje deň odoslania príslušnej finančnej sumy z účtu objednávateľa na účet zhotoviteľa.

**VII. Možnosť odmietnuť prevzatie diela**

* 1. Objednávateľ si vyhradzuje právo odmietnuť prevziať dielo z dôvodu nedodržania akosti diela deklarovanej pri podpise tejto zmluvy ako aj vlastností diela podľa tejto zmluvy, ako aj podmienok vykonávania diela, pokiaľ sa zmluvné strany nedohodnú inak.

**VIII. Vyššia moc**

* 1. Pre účely tejto zmluvy sa za vyššiu moc považujú prípady, ktoré nie sú závislé na zmluvných stranách a ktoré zmluvné strany nemôžu ovplyvniť, teda okolnosti vylučujúce zodpovednosť podľa § 374 zákona č. 513/1991 Zb. Obchodný zákonník. Zmluvné strany sú povinné sa informovať o prekážke podľa predchádzajúcej vety najneskôr do 2 pracovných dní od jej vzniku.
  2. Zmluvné strany sa zaväzujú spoločne hľadať možnosti realizácie tej časti diela, v ktorej prekážka nebráni.
  3. Pokiaľ sa zhotovenie diela alebo akejkoľvek jeho časti, popr. splnenie iných povinností podľa tejto zmluvy stane nemožným v dôsledku vzniku vyššej moci, zmluvná strana, ktorá sa bude chcieť na vyššiu moc odvolať, požiada druhú zmluvnú stranu o úpravu zmluvy vo vzťahu k predmetu, cene a dobe plnenia dodatkom zmluvy o dielo. Pokiaľ nedôjde k dohode, má zmluvná strana, ktorá sa na vyššiu moc odvolala, právo odstúpiť od zmluvy. Odstúpenie od zmluvy v tomto prípade nastáva dňom doručenia oznámenia.

**IX. Záručná doba – zodpovednosť za vady**

* 1. Zhotoviteľ zodpovedá za riadne, kvalitné, bezchybné a včasné prevedenie diela, že dielo bude zhotovené podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve, bude plne funkčné a bez vád.
  2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ v rozsahu poskytnutej záruky.
  3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani po vynaložení všetkej odbornej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
  4. Záručná doba je 24 mesiacov a začína plynúť odo dňa odovzdania diela, ak nie je uvedené inak.
  5. Zmluvné strany sa dohodli, že voľbu nárokov pri vadách má objednávateľ. Pre prípad vady diela počas záručnej doby má objednávateľ právo požadovať a zhotoviteľ povinnosť bezplatne odstrániť vady diela, ak si objednávateľ neuplatní iný nárok. Ak nebude objednávateľ požadovať iný spôsob odstránenia vád, odstráni zhotoviteľ na svoje náklady a nebezpečenstvo všetky vady diela, ktoré budú objednávateľom zistené počas záručnej doby, bez ohľadu na to, či pôjde o vady spôsobené chybami materiálu alebo o vady vzniknuté v dôsledku nekvalitného a nie riadneho vykonania diela.
  6. Zhotoviteľ sa zaväzuje uskutočniť odbornú prehliadku vady najneskôr v deň nasledujúci po dni oznámenia vady objednávateľom a písomne oznámiť objednávateľovi termín a spôsob odstránenia vady. Zhotoviteľ sa zaväzuje začať odstraňovať prípadné vady diela bez zbytočného odkladu po uplatnení reklamácie objednávateľa do 2pracovných dní od oznámenia vád, pokiaľ sa zmluvné strany pre ten ktorý prípad nedohodnú inak. V prípade, ak zhotoviteľ vady neodstráni bez zbytočného odkladu, má objednávateľ právo vady odstrániť na náklady zhotoviteľa.
  7. Odo dňa odoslania oznámenia o vade diela objednávateľom až do jej riadneho odstránenia zhotoviteľom a písomného prevzatia výsledku opravy neplynie záručná doba k celému dielu. Pre nové dodané časti diela po odstránení vady plynie záručná doba znovu v celej jej dĺžke a k ostatným častiam diela záručná doba pokračuje po odstránení vád v plynutí.

**X. Podmienky vykonania diela**

* 1. Zhotoviteľ vykoná dielo na svoje náklady a na vlastné nebezpečenstvo.
  2. Objednávateľ odovzdá zhotoviteľovi projektovú dokumentáciu potrebnú na vykonanie diela.
  3. Pracovníci objednávateľa a ďalší, uvedení v zozname oprávnených osôb, ktorý vypracuje objednávateľ a odovzdá ho zhotoviteľovi (ďalej len „zoznam oprávnených osôb“), môžu vstupovať na stavenisko. Iné osoby môžu vstupovať na stavenisko len v sprievode osôb oprávnených pohybovať sa na stavenisku. Zoznam oprávnených osôb je objednávateľ oprávnený meniť, pričom po každej zmene ho doručí zhotoviteľovi.
  4. Objednávateľ je oprávnený kedykoľvek vykonať kontrolu prác na vykonávaní diela.
  5. Kontrolný deň sa môže vykonať na základe výzvy objednávateľa, ktorého sa môžu zúčastniť oprávnené osoby objednávateľa a ním prizvané osoby, o termíne sa zmluvné strany dohodnú minimálne 3 (tri) pracovné dni vopred.
  6. Zhotoviteľ sa zaväzuje vyzvať objednávateľa na prevzatie diela najmenej 3 dní vopred. O odovzdaní a prevzatí diela sa spíše Zápis o odovzdaní a prevzatí diela, ktorý bude podpísaný oprávnenými zástupcami oboch zmluvných strán (ďalej len "Zápis"). Jeho kópiu, vrátane príloh, dostanú všetky strany zúčastnené na preberacom konaní.
  7. Zápis bude objednávateľom podpísaný, ak:
     1. zhotoviteľ odovzdáva dielo v riadnom stave bez vád a nedorobkov, alebo
     2. zhotoviteľ odovzdá dielo aj s drobnými vadami, ktoré nebránia riadnemu a bezpečnému užívaniu, aj s prihliadnutím na vizuálne vyhotovenie diela, jednotlivo aj v celom rozsahu. Súpis drobných vád s uvedením termínu ich odstránenia sa stáva neoddeliteľnou súčasťou Zápisu. Tieto drobné vady budú predmetom samostatného zjednodušeného preberacieho konania. O tom, že sa jedná o drobné vady, ako aj o tom, či objednávateľ dielo preberie a podpíše Zápis aj s týmito vadami, rozhoduje výhradne objednávateľ.
  8. Dielo sa pre účely tejto zmluvy považuje za odovzdané momentom podpísania Zápisu v situácii podľa bodu 10.7.1 alebo momentom podpísania Zápisu a protokolu o odstránení drobných vád podľa bodu 10.7.2.
  9. Ak nebudú splnené podmienky pre odovzdanie diela a podpísanie Zápisu, je objednávateľ oprávnený odmietnuť dielo prevziať a Zápis nepodpísať. V takom prípade zmluvné strany uskutočnia zápis, v ktorom budú uvedené dôvody odmietnutia prevziať dielo. Zhotoviteľ je povinný bezodkladne odstrániť nedostatky, ktoré k prevzatiu diela objednávateľom a podpisu Zápisu bránili a vyzvať objednávateľa k novému preberaciemu konaniu, na ktoré sa primerane použijú ustanovenia tohto článku. Dielo musí byť zhotoviteľom aj v prípade opakujúceho sa preberacieho konania odovzdané najneskôr v lehote, určenej v cenovej ponuke uchádzača. V prípade, ak objednávateľ prevezme dielo aj s vadami, pre ktoré by dielo prevziať nemusel, dielo sa považuje za odovzdané až po odstránení vád uvedených v Zápise, o čom bude spísaný osobitný protokol.
  10. Podmienkou odovzdania a prevzatia diela a podpísania Zápisu je odovzdanie dokladov o úspešných vykonaniach všetkých záväzných skúšok predpísaných osobitnými predpismi a záväznými normami, platné atesty použitých a zabudovaných materiálov, zariadení, certifikáty výrobkov, všetky potrebné revízne správy, záručné listy použitých výrobkov / technológie.
  11. Vlastníkom diela je počas jeho vykonávania zhotoviteľ. Nebezpečenstvo škody na diele znáša počas vykonávania diela zhotoviteľ a prechádza na objednávateľa okamžikom odovzdania diela.
  12. Zhotoviteľ zodpovedá za to, že zabudované materiály, výrobky, konštrukcie a zariadenia sú nové, prvej akosti a sú v súlade s platnými STN normami a vyhovujú platným predpisom.
  13. Zhotoviteľ zodpovedá za bezpečnosť a ochranu zdravia na stavenisku, musí dodržiavať opatrenia protipožiarne a opatrenia proti škodám, ktoré by mohli vzniknúť na majetku zhotoviteľa a objednávateľa.
  14. Zhotoviteľ zodpovedá za škody, ktoré spôsobia on vrátane jeho zamestnancov alebo iné ním poverené osoby na stavenisku, diele a majetku či zdraví objednávateľa alebo tretích osôb.
  15. Zhotoviteľ je sám úplne zodpovedný za svoje inštalácie, sklady, šatne, prístroje a zariadenia, nástroje a materiály a musí sa postarať o ich stráženie a udržiavanie.
  16. V prípade, že zhotoviteľ si nesplní riadne akúkoľvek povinnosť podľa tejto zmluvy, jej vykonanie môže zabezpečiť objednávateľ na náklady zhotoviteľa.
  17. Zhotoviteľ je povinný zabezpečiť dodržiavanie zákazu používania alkoholických nápojov a iných omamných prostriedkov jeho zamestnancami a subdodávateľmi a zabezpečiť súčinnosť objednávateľovi pri uplatnení kontroly dodržiavania tohto zákazu. Všetky výdavky spojené s uskutočnením kontroly znáša zhotoviteľ v prípade, ak sa preukáže, že konkrétna osoba je pod vplyvom alkoholu alebo iných omamných prostriedkov.

**XI. Zmluvné pokuty**

* 1. Ak zhotoviteľ riadne vykonané dielo neodovzdá v termíne podľa bodu 4.1., objednávateľ má právo žiadať od zhotoviteľa zaplatenie jednorazovej zmluvnej pokuty. Výška zmluvnej pokuty je 20 % z celkovej zmluvnej ceny vrátane DPH.
  2. Zmluvná pokuta bude ďalej účtovaná za každý deň omeškania nasledujúci po prvom dni omeškania vo výške rovnajúcej sa podielu zmluvnej ceny bez DPH a lehoty realizácie v kalendárnych dňoch nasledovným spôsobom: **ZC : L = ZPD**

kde ZC je zmluvná cena bez DPH, L je Lehota realizácie v kalendárnych dňoch a ZPD je denná zmluvná pokuta, výsledok bude zaokrúhlený na 2 desatinné miesta.

* 1. Zmluvné strany súhlasne prehlasujú, že takýto spôsob stanovenia zmluvnej pokuty je primeraný vzhľadom na skutočnosť, že nedodržanie časového hľadiska môže Objednávateľovi spôsobiť škodu vzhľadom na refinancovanie nákladov z poskytnutého grantu.
  2. Zhotoviteľ má právo žiadať od objednávateľa zaplatenie úrokov z omeškania vo výške 0,05% z dlžnej sumy v prípade omeškania so zaplatením faktúry za každý deň omeškania.
  3. Ak zhotoviteľ neodstráni drobnú vadu alebo inú vadu, s ktorou bolo dielo objednávateľom prevzaté, a to v termíne uvedenom v Zápise, má objednávateľ právo od zhotoviteľa žiadať uhradenie zmluvnej pokuty vo výške 0,05 % z ceny diela za každý aj začatý deň omeškania za každú jednotlivú vadu, s odstraňovaní ktorej je zhotoviteľ v omeškaní.
  4. Ak sa zhotoviteľ v priebehu záručnej doby nedostaví v termínoch podľa tejto zmluvy k odbornej prehliadke vady, písomne neoznámi objednávateľovi termín a spôsob odstránenia vady, alebo nezačne s odstraňovaním vady, to všetko podľa bodu 9.6 tejto zmluvy, má Objednávateľ právo žiadať od zhotoviteľa uhradenie zmluvnej pokuty vo výške 0,05 % z ceny diela za každý aj začatý deň omeškania.
  5. V prípade, ak táto zmluva priznáva zmluvnej strane právo žiadať od druhej zmluvnej strany uhradenie zmluvnej pokuty platí, že zmluvná strana, ktorej na uhradenie zmluvnej pokuty vznikol nárok, je oprávnená popri zmluvnej pokute žiadať aj náhradu skutočnej škody a ušlého zisku v celom rozsahu spôsobenej škody, t.j. aj vo výške prevyšujúcej zmluvnú pokutu.
  6. V prípade, ak zhotoviteľ po podpise tejto zmluvy a pred začatím realizácie diela odstúpi od zmluvy z dôvodov na strane zhotoviteľa, je povinný po vyzvaní najneskôr v lehote 5 (piatich) kalendárnych dní zaplatiť objednávateľovi zmluvnú pokutu vo výške 10 % z ceny diela.
  7. V prípade nedodržania povinnosti zhotoviteľa podľa bodu 10.17 tejto zmluvy je zhotoviteľ povinný zaplatiť pokutu vo výške 300,00 (tristo) eur za každé porušenie zákazu konzumácie alkoholu alebo iných omamných látok na stavenisku, to platí aj v prípade, ak jeho zamestnanec, subdodávateľ alebo iná osoba nastúpi do práce pod vplyvom alkoholu alebo iných omamných látok. Zhotoviteľ je povinný zabezpečiť, aby dotknutá osoba bezodkladne opustila stavenisko.
  8. V prípade nedodržania povinnosti zhotoviteľa zabezpečiť dodržiavanie bezpečnostných predpisov na stavenisku je povinný zaplatiť pokutu vo výške 300,00 (tristo) eur za každé porušenie zákazu.
  9. Uplatnené pokuty podľa tejto zmluvy sú splatné do 3 kalendárnych dní odo dňa ich uplatnenia, ak nie je stanovené inak.

**XII. Odstúpenie od zmluvy**

* 1. Objednávateľ môže okamžite odstúpiť od tejto zmluvy, podľa vlastného uváženia aj bez predchádzajúcej výzvy pre zhotoviteľa na nápravu, v týchto prípadoch:
* keď zhotoviteľ do 5 pracovných dní od prevzatia staveniska nezačne s realizáciou prác a vykonávaním diela, bez uvedenia dôvodu, ktorý by to ospravedlnil v zmysle ustanovení tejto zmluvy o vyššej moci,
* z dôvodu nedodržania harmonogramu dodávky diela, pokiaľ náprava nenastane ani do troch pracovných dní od doručenia výzvy objednávateľa na dodržanie harmonogramu dodávky, bez uvedenia dôvodu, ktorý by to ospravedlnil v zmysle ustanovení tejto zmluvy o vyššej moci,
* z dôvodu nedodržania riadneho vykonávania diela a podmienok na jeho vykonanie, kvality prác a materiálov podľa tejto zmluvy,
* ak zhotoviteľ pred odovzdaním diela vstúpi do likvidácie, na jeho majetok bude vyhlásený konkurz, reštrukturalizácia, bude zahájené exekučné konanie,
* ak zhotoviteľ nepreukáže zloženie realizačnej záruky v súlade s touto zmluvou,
* ak zhotoviteľ nepreukáže uzatvorenie platného poistenia v súlade s touto zmluvou.
  1. Zhotoviteľ je oprávnený odstúpiť od zmluvy v prípade, ak
* objednávateľ preukázateľne porušil právne predpisy SR a ES v rámci realizácie aktivít tejto zmluvy,
* objednávateľ neposkytne zhotoviteľovi spolupôsobenie dohodnuté v tejto zmluve ani v dostatočne primeranej lehote a toto neposkytnutie spolupôsobenia zmarí zhotoviteľovi možnosť vykonania diela,
* objednávateľ poskytol nepravdivé alebo zavádzajúce informácie, resp. neposkytol informácie v súlade s podmienkami tejto zmluvy.
  1. Odstúpenie od tejto zmluvy je účinné dňom doručenia odstúpenia druhej zmluvnej strane.
  2. V prípade prerušenia alebo pozastavenia prác z dôvodov na strane objednávateľa je zhotoviteľ oprávnený požadovať predĺženie termínu ukončenia diela o dobu ich prerušenia alebo pozastavenia.
  3. Ukončením zmluvy alebo akejkoľvek jej časti nie sú dotknuté ustanovenia tejto zmluvy týkajúce sa nárokov zmluvných strán vyplývajúcim im zo zmluvných pokút, záruk, náhrad škôd a pod.

1. **Ostatné ustanovenia**
   1. Zhotoviteľ sa pred uzatvorením tejto zmluvy presvedčil o všetkých okolnostiach súvisiacich s realizáciou diela, možnosťou zariadenia staveniska a skladovacích priestorov, predpisov platných v lokalite diela a pod.
   2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Bude sa riadiť východiskovými podkladmi objednávateľa, pokynmi objednávateľa, zápismi a dohodami poverených osôb zmluvných strán a rozhodnutiami a vyjadreniami dotknutých orgánov štátnej správy a samosprávy. Zhotoviteľ sa zaväzuje poskytnúť na požiadanie objednávateľa potrebnú súčinnosť na odstránenie akýchkoľvek nedostatkov účtovných, obchodných a iných ekonomických dokumentov súvisiacich s realizáciou diela, a to ako počas vykonávania diela, tak aj po jeho prevzatí objednávateľom, a to v termíne, ktorý určí objednávateľ. O tom či doklady podľa predchádzajúcej vety obsahujú nedostatky rozhoduje výhradne objednávateľ.
   3. Zhotoviteľ je povinný mať počas celej doby realizácie diela platne a účinne uzatvorené poistenie
2. zodpovednosti za škodu spôsobenú jeho činnosťou na majetku a zdraví s minimálnym poistným plnením v minimálnej výške 20.000 Eur,
3. diela voči škodám spôsobeným krádežou, vandalizmom, s poistným plnením minimálne vo výške hodnoty realizácie diela (zmluvnej ceny); pričom je povinný doklad o poistení predložiť objednávateľovi na požiadanie.
   1. Zhotoviteľ zodpovedá za škodu a ušlý zisk, ktorý spôsobí porušením svojich povinností podľa tejto zmluvy objednávateľovi.
   2. Zhotoviteľ sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
   3. Zmluvné strany sa dohodli na zaplatení zmluvnej pokuty zo strany zhotoviteľa a možnosť uplatnenia náhrady škody zo strany objednávateľa vo výške 5 % z ceny diela, ak neboli dodržané podmienky úplného prístupu k účtovníctvu zhotoviteľa súvisiace s plnením tejto zmluvy alebo sa preukáže, že pri získaní zákazky sa mandatár dopustil kolúzneho správania definovaného v Príručke pre prijímateľa a projektového partnera, alebo iným nedovoleným spôsobom ovplyvnil výber víťazného uchádzača, a to najmä v prípade ak bude objednávateľ povinný vrátiť poskytnutý projektový grant.

**XIV. Spoločné a záverečné ustanovenia**

* 1. Zmluvné strany sa dohodli na tom, že záväzkový vzťah, vzniknutý na základe tejto zmluvy ako aj vzťahy zmluvou neupravené sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník.
  2. Ak akékoľvek ustanovenie alebo ktorákoľvek časť zmluvy bude považovaná za neplatnú alebo nevymáhateľnú, nebude to mať vplyv na ostatné ustanovenia tejto zmluvy a práva a povinnosti zmluvných strán sa budú vykladať primerane. Zmluvné strany sa ďalej zaväzujú, že budú navzájom spolupracovať s cieľom nahradiť takéto neplatné a nevymáhateľné ustanovenie platným a vymáhateľným, ktorým sa dosiahne rovnaký ekonomický výsledok a úmysel strán.
  3. Zmluvu je možné meniť alebo dopĺňať len formou písomných dodatkov, odsúhlasených oboma zmluvnými stranami. Zmluvné strany však môžu uzatvárať dodatky k tejto zmluve iba v súlade s§ 18 Zákona č. 343/2015 Z.z. o verejnom obstarávaní a o zmene a doplnení niektorých zákonov.
  4. Zmluva je vyhotovená v šiestich exemplároch. Po podpísaní obdrží Objednávateľ 5 vyhotovení a Zhotoviteľ 1 jedno vyhotovenie.
  5. Zhotoviteľ vyhlasuje, že súhlasí s podmienkami určenými objednávateľom v tejto zmluve.
  6. Zmluva nadobúda platnosť a účinnosť podpisom zmluvy oboma zmluvnými stranami.
  7. Zmluvné strany sú si vedomé skutočnosti, že zmluva, ako aj všetky jej prípadné dodatky, bude zverejnená na webovom sídle správcu programu eeagrants.sk a norwaygrants.sk.
  8. Zmluvné strany sa dohodli, že sú povinné si vzájomne oznamovať aktuálne adresy pre doručovanie, vrátane kontaktných e-mailových adries. V prípade doručovania poštou alebo kuriérom sa zmluvné strany dohodli na aplikácii § 48 ods. 1 a 2 Občianskeho súdneho poriadku.
  9. Zhotoviteľ sa zaväzuje, že poskytne všetku nevyhnutnú a potrebnú súčinnosť a umožní výkon kontroly oprávneným a kontrolným osobám ako aj iným povereným osobám objednávateľa za účelom kontroly vykonávania diela, a to najmä tak, že im umožní:
* prístup ku všetkým originálom obchodných a účtovných dokumentov, záznamom dát na pamäťových médiách a iným dokumentom a dokladom súvisiacich s vykonávaním diela podľa tejto zmluvy,
* vykonať vecnú kontrolu v súvislosti s realizáciou diela, ktorý je predmetom tejto zmluvy,
* vstup do objektov, zariadení, prevádzok, na stavenisko a iných priestorov v súvislosti s vykonávaním diela a to ako počas celej doby realizácie diela tak aj po odovzdaní diela až do doby ktorú určí poskytovateľ finančných prostriedkov.
  1. Zmluvné strany vyhlasujú, že sa so zmluvou oboznámili a s jej obsahom súhlasia, uzatvárajú ju slobodne a vážne, na znak čoho pripájajú svoje podpisy.

Prílohy:

* Príloha č. 1: Výkresová časť - 9 súborov PDF
* Príloha č. 2: Výpis materiálu
* Príloha č. 3: Výkaz – výmer – 1 súbor Excel **(žiadame predložiť k súťažnej ponuke !!!)**

V Nitre dňa.......................... V ...................... dňa .........................

V mene objednávateľa: V mene zhotoviteľa:

*\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­...............................................*

Mgr. Ing. Martin Štofko,

diecézny ekonóm